CELEX: 31995D0514
Language: el
Date: 1995-11-29 00:00:00
Title: 95/514/ΕΚ: Απόφαση του Συμβουλίου, της 29ης Νοεμβρίου 1995, για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται σε τρίτες χώρες και την ισοδυναμία των σπόρων προς σπορά που παράγονται σε τρίτες χώρες

Avis juridique important

|

31995D0514

95/514/ΕΚ: Απόφαση του Συμβουλίου, της 29ης Νοεμβρίου 1995, για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται σε τρίτες χώρες και την ισοδυναμία των σπόρων προς σπορά που παράγονται σε τρίτες χώρες  

Επίσημη Εφημερίδα αριθ. L 296 της 09/12/1995 σ. 0034 - 0040

ΑΠΟΦΑΣΗ ΤΟΥ ΣΥΜΒΟΥΛΙΟΥ της  29ης Νοεμβρίου 1995 για την ισοδυναμία των καλλιεργητικών ελέγχων των σποροπαραγωγικών καλλιεργειών  που διενεργούνται σε τρίτες χώρες και την ισοδυναμία των σπόρων προς σπορά που παράγονται σε τρίτες  χώρες (95/514/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 66/400/ΕΟΚ του Συμβουλίου της 14ης Ιουνίου 1966 περί εμπορίας σπόρων τεύτλων προς σπορά   (1), και ιδίως το άρθρο 16 παράγραφος 1, την οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά  κτηνοτροφικών φυτών  (2), και ιδίως το άρθρο 16 παράγραφος 1, την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων δημητριακών προς  σπορά  (3), και ιδίως το άρθρο 16 παράγραφος 1, την οδηγία 69/208/ΕΟΚ του Συμβουλίου της 30ής Ιουνίου 1969 περί εμπορίας σπόρων προς σπορά των  ελαιούχων και κλωστικών φυτών  (4), και ιδίως το άρθρο 15 παράγραφος 1, την πρόταση της Επιτροπής, Εκτιμώντας: ότι, στην Αυστραλία. τη Βουλγαρία, τον Καναδά, την Ελβετία, την Κροατία, την Τσεχική Δημοκρατία,  την Ουγγαρία, το Ισραήλ, το Μαρόκο, τη Νέα Ζηλανδία, την Πολωνία, τη Ρουμανία, την Αργεντινή, τη  Χιλή, τη Σλοβακία, τη Σλοβενία, την Τουρκία, την Ουρουγουάη, τις Ηνωμένες Πολιτείες της Αμερικής  και τη Νότια Αφρική, υπάρχουν κανόνες για τον επίσημο έλεγχο των σπόρων προς σπορά 7 ότι οι κανόνες  αυτοί προβλέπουν επίσημους καλλιεργητικούς ελέγχους που πρέπει να διενεργούνται κατά τη διάρκεια  της περιόδου παραγωγής των σπόρων 7 ότι, σύμφωνα με τους προαναφερθέντες κανόνες, οι βασικοί σπόροι, οι πιστοποιημένοι σπόροι και οι  πιστοποιημένοι σπόροι πρώτης γενιάς, μπορούν, καταρχήν, να πιστοποιούνται επισήμως και οι  συσκευασίες τους να σφραγίζονται επισήμως σύμφωνα με τα συστήματα του ΟΟΣΑ για την πιστοποίηση της  ποικιλίας των σπόρων που προορίζονται για το διεθνές εμπόριο 7 ότι, επιπλέον, οι κανόνες αυτοί  προβλέπουν ότι ο δειγματοληπτικός έλεγχος και οι δοκιμές πρέπει να πραγματοποιούνται σύμφωνα με τις  μεθόδους του Διεθνούς Οργανισμού Ελέγχου των Σπόρων (ISTA) 7 ότι, στις σχετικές τρίτες χώρες, η εξέταση των κανόνων αυτών και του τρόπου εφαρμογής τους,  επέτρεψε να διαπιστωθεί ότι οι προβλεπόμενοι καλλιεργητικοί έλεγχοι σποροπαραγωγικών καλλιεργειών  πληρούν τους αντίστοιχους όρους που καθορίζονται στις προαναφερόμενες οδηγίες 7 ότι οι όροι που  διέπουν τους σπόρους που συγκομίζονται και ελέγχονται στις χώρες αυτές παρέχουν τις ίδιες  εγγυήσεις, όσον αφορά τα χαρακτηριστικά τους, την εξέτασή τους, την ταυτότητά τους, τη σήμανσή τους  και τον έλεγχό τους, με τις εγγυήσεις που παρέχουν οι όροι που ισχύουν για τους σπόρους που  συγκομίζονται και ελέγχονται στην Κοινότητα 7 ότι η ισχύς της απόφασης 85/355/ΕΟΚ  (5), που καθορίζει την ισοδυναμία των καλλιεργητικών ελέγχων  στις ανωτέρω χώρες, και η ισχύς της απόφασης 85/356/ΕΟΚ  (6), που καθορίζει την ισοδυναμία των  σπόρων που παράγονται στις ανωτέρω χώρες, έληξαν στις 30 Ιουνίου 1995 7 ότι, συνεπώς, είναι  αναγκαίο να ληφθεί μια νέα απόφαση 7 ότι τα συστήματα του ΟΟΣΑ για την ποικιλιακή πιστοποίηση των σπόρων που προορίζονται για το διεθνές  εμπόριο, στα οποία στηρίζεται η παρούσα απόφαση, μπορεί να τροποποιηθούν στο προσεχές μέλλον 7 ότι,  υπ' αυτές τις περιστάσεις, φαίνεται σκόπιμο να περιορισθεί η ανανέωση της ισοδυναμίας που  προβλέπεται στην απόφαση αυτή σε 18 μήνες 7 ότι η παρούσα απόφαση δεν αποκλείει το ενδεχόμενο ανανέωσης της ισοδυναμίας όσον αφορά την Κύπρο,  όπου δεν πραγματοποιήθηκαν ούτε παραγωγή σπόρων ούτε καλλιεργητικοί έλεγχοι κατά τη διάρκεια της  εφαρμογής των αποφάσεων 85/355/ΕΟΚ και 85/356/ΕΟΚ 7 ότι η παρούσα απόφαση δεν εμποδίζει την ακύρωση των κοινοτικών διαπιστώσεων όταν καθίσταται εμφανές  ότι οι προϋποθέσεις στις οποίες βασίζονται αυτές δεν πληρούνται πλέον 7 ότι, για το σκοπό αυτό, θα  πρέπει να λαμβάνονται και άλλες πρακτικές πληροφορίες για τους σπόρους που παράγονται στις  προαναφερόμενες χώρες, μέσω της καλλιέργειας και του ελέγχου δειγμάτων στα πλαίσια κοινοτικών  συγκριτικών δοκιμών 7 ότι σε ορισμένες διατάξεις της παρούσας απόφασης θα μπορέσουν να γίνουν τεχνικές τροποποιήσεις 7  ότι, για την απλοποίηση των διαδικασιών, θα πρέπει να υπαχθούν οι τροποποιήσεις αυτές στη  διαδικασία της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών  Φυτών προς Φύτευση, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Διαπιστώνεται ότι οι καλλιεργητικοί έλεγχοι των σποροπαραγωγικών  καλλιεργειών των κατηγοριών «πιστοποιημένοι σπόροι» και «πιστοποιημένοι σπόροι πρώτης γενεάς» που  διενεργούνται στις χώρες και από τις αρχές που αναφέρονται στο μέρος Ι του παραρτήματος, για τα  είδη που απαριθμούνται σε αυτό, πληρούν τις προϋποθέσεις που προβλέπονται στο μέρος Α του  παραρτήματος Ι της οδηγίας 66/400/ΕΟΚ και το παράρτημα Ι των οδηγιών 66/401/ΕΟΚ, 66/402/ΕΟΚ και  69/208/ΕΟΚ, στο μέτρο που πληρούνται οι προϋποθέσεις που προβλέπονται στο μέρος ΙΙ τμήμα Α του  παραρτήματος της παρούσας απόφασης. Άρθρο 2 Διαπιστώνεται επίσης ότι, εφόσον πληρούνται οι όροι που καθορίζονται στο μέρος ΙΙ τμήμα Β  του παραρτήματος, οι σπόροι προς σπορά των κατηγοριών «βασικοί σπόροι», «πιστοποιημένοι σπόροι» και  «πιστοποιημένοι σπόροι πρώτης γενεάς» που συγκομίζονται στις χώρες που αναφέρονται στο μέρος Ι του  παραρτήματος, ελέγχονται επισήμως από τις αντίστοιχες αρχές που αναφέρονται επίσης στο μέρος Ι του  παραρτήματος και ανήκουν στις ομάδες ειδών ή στα είδη που απαριθμούνται σ' αυτό, είναι ισοδύναμοι  με τους σπόρους των αντίστοιχων κατηγοριών που συγκομίζονται στην Κοινότητα και είναι σύμφωνοι με  τις οδηγίες 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ. Άρθρο 3 1.  Είναι επίσης ισοδύναμοι, κατά την έννοια του άρθρου 2, οι σπόροι προς σπορά οι οποίοι  δεν έχουν πιστοποιηθεί επισήμως από αρχή παραγωγής, εφόσον πληρούνται οι ακόλουθες προϋποθέσεις: -  οι σπόροι προς σπορά έχουν συγκομισθεί στην Κοινότητα και έχουν υποβληθεί εκεί στον καθορισμένο  καλλιεργητικό έλεγχο, και -  οι σπόροι προς σπορά έχουν πιστοποιηθεί επίσημα από αρχή που αναφέρεται στο παράρτημα για τα  συγκεκριμένα είδη και ανήκουν σε χώρα όπου οι σπόροι προς σπορά της προηγούμενης γενεάς, οι οποίοι  είχαν παραχθεί είτε στην Κοινότητα είτε στη χώρα αυτή, είχαν πιστοποιηθεί επισήμως. 2.  Κατά παρέκκλιση της παραγράφου 1 πρώτη περίπτωση του παρόντος άρθρου, είναι δυνατόν να  παρέχεται ισοδυναμία σε σπόρους προς σπορά που συγκομίζονται σε ορισμένες καθορισμένες τρίτες  χώρες, σύμφωνα με τη διαδικασία που προβλέπεται στο άρθρο 21 των οδηγιών 66/400/ΕΟΚ, 66/401/ΕΟΚ και  66/402/ΕΟΚ και στο άρθρο 20 της οδηγίας 69/208/ΕΟΚ, υπό τον όρο ότι οι χώρες αυτές απολαύουν,  δυνάμει της παρούσας απόφασης, της ισοδυναμίας των καλλιεργητικών ελέγχων που διενεργούνται σε  τρίτες χώρες και έχουν υποβληθεί στις χώρες αυτές στον καθορισμένο καλλιεργητικό έλεγχο. Άρθρο 4 Εφόσον η αλλαγή ετικέτας και του συστήματος σφράγισης, όπως αναφέρεται στα συστήματα του  Οργανισμού Οικονομικής Συνεργασίας και Αναπτύξεως (ΟΟΣΑ), πραγματοποιείται στην Κοινότητα,  εφαρμόζονται, τηρουμένων των αναλογιών, οι οδηγίες 66/400/ΕΟΚ, 66/401/ΕΟΚ, 66/402/ΕΟΚ και  69/208/ΕΟΚ όσον αφορά την εκ νέου σφράγιση των συσκευασιών των σπόρων προς σπορά οι οποίοι έχουν  παραχθεί στην Κοινότητα, υπό την επιφύλαξη των κανόνων του ΟΟΣΑ που διέπουν τις εργασίες αυτές, Η  χρήση των ετικετών ΕΚ για το σκοπό αυτό απαγορεύεται. Οι όροι υπό τους οποίους μπορούν να προβλεφθούν παρεκκλίσεις από την απαγόρευση που αναφέρει το  πρώτο εδάφιο αποφασίζονται, εάν συντρέχει λόγος, σύμφωνα με τη διαδικασία που προβλέπει το άρθρο 21  των οδηγιών 66/400/ΕΟΚ, 66/401/ΕΟΚ και 66/402/ΕΟΚ και το άρθρο 20 της οδηγίας 69/208/ΕΟΚ. Άρθρο 5 Οι τεχνικές και οι διοικητικές τροποποιήσεις που πρέπει να γίνουν στο παράρτημα,  εξαιρέσει εκείνων που αφορούν τη στήλη 1 του πίνακα που περιέχεται στο μέρος Ι του παραρτήματος,  θεσπίζονται σύμφωνα με τη διαδικασία που προβλέπεται στο άρθρο 21 των οδηγιών 66/400/ΕΟΚ,  66/401/ΕΟΚ και 66/402/ΕΟΚ και στο άρθρο 20 της οδηγίας 69/208/ΕΟΚ. Άρθρο 6 Η παρούσα απόφαση εφαρμόζεται από την 1η Ιουλίου 1995 έως τις 31 Δεκεμβρίου 1996. Άρθρο 7 Η παρούσα απόφαση απευθύνεται στα κράτη μέλη. Βρυξέλλες, 29 Νοεμβρίου 1995. Για το Συμβούλιο Ο Πρόεδρος L. ATIENZA SERNA  ΠΑΡΑΡΤΗΜΑ ΜΕΡΟΣ Ι Χώρες, αρχές και είδη >ΘΕΣΗ ΠΗΝΑΚΑ> ΜΕΡΟΣ ΙΙ Α.  Προϋποθέσεις σχετικά με τους καλλιεργητικούς ελέγχους σε σποροπαραγωγικές  καλλιέργειες που διενεργούνται σε τρίτες χώρες 1.  Οι καλλιεργητικοί έλεγχοι πρέπει να πραγματοποιούνται σύμφωνα με τους εθνικούς κανόνες για την  εφαρμογή των συστημάτων του ΟΟΣΑ για την πιστοποίηση της ποικιλίας των σπόρων που προορίζονται για  το διεθνές εμπόριο, ήτοι των ακόλουθων σπόρων: -  σπόροι ζαχαρότευτλων και σπόροι κτηνοτροφικών τεύτλων, στην περίπτωση των σπόρων Beta vulgaris  που αναφέρονται στην οδηγία 66/400/ΕΟΚ, -  σπόροι κτηνοτροφικών και ελαιούχων φυτών, στην περίπτωση των ειδών που αναφέρονται στις οδηγίες  66/401/ΕΟΚ και 69/208/ΕΟΚ, -  σπόροι δημητριακών, στην περίπτωση των σπόρων των ειδών που αναφέρονται στην οδηγία 66/402/ΕΟΚ,  εκτός από τους σπόρους Zea mays και Sorghum spp., -  σπόροι αραβοσίτου και sorgho στην περίπτωση των σπόρων Zea mays και Sorghum spp. που αναφέρονται  στην οδηγία 66/402/ΕΟΚ. Οι καλλιεργητικοί έλεγχοι πρέπει να διενεργούνται από τις αρχές της χώρας παραγωγής που αναφέρονται  στη στήλη 2 του πίνακα που περιέχεται στο μέρος Ι του παρόντος παραρτήματος, ή από κάθε νομικό  πρόσωπο, διεπόμενο από το δημόσιο ή ιδιωτικό δίκαιο της χώρας αυτής, που ενεργεί υπό την ευθύνη των  εν λόγω αρχών, υπό την προϋπόθεση ότι αυτό το πρόσωπο δεν αποκομίζει κανένα ίδιον όφελος από το  αποτέλεσμα του ελέγχου. 2.  Οι συγκομιζόμενοι σπόροι συσκευάζονται σε επίσημα σφραγισμένες συσκευασίες οι οποίες φέρουν  ειδική ετικέτα που προβλέπεται από τον ΟΟΣΑ για τους σπόρους οι οποίοι δεν έχουν οριστικά  πιστοποιηθεί 7 η ετικέτα αυτή παρέχει τις ακόλουθες συμπληρωματικές ενδείξεις: -  τον αριθμό των βασικών σπόρων, -  την ονομασία του κράτους μέλους που πραγματοποίησε την πιστοποίηση αυτών των βασικών σπόρων. 3.  Οι συγκομιζόμενοι σπόροι συνοδεύονται από επίσημο πιστοποιητικό που παρέχει τις ακόλουθες  ενδείξεις: -  την καλλιεργηθείσα έκταση, -  την ποσότητα σπόρων, -  μνεία ότι έχουν τηρηθεί οι προϋποθέσεις τις οποίες πρέπει να πληρούν οι καλλιέργειες από τις  οποίες προέρχονται οι σπόροι. 4.  Όσον αφορά τη Νότια Αφρική, δεν εφαρμόζεται η προϋπόθεση που καθορίζεται στην τέταρτη περίπτωση  της παραγράφου 1. Στην περίπτωση αυτή, οι καλλιεργητικοί έλεγχοι διενεργούνται σύμφωνα με τους  εθνικούς κανόνες. Β. Προϋποθέσεις σχετικά με τους σπόρους που παράγονται σε τρίτες χώρες 1.  Οι βασικοί σπόροι, οι πιστοποιημένοι σπόροι και οι πιστοποιημένοι σπόροι πρώτης γενεάς  πιστοποιούνται επισήμως και οι συσκευασίες τους σημαίνονται και σφραγίζονται επισήμως, σύμφωνα με  τα συστήματα του ΟΟΣΑ για την πιστοποίηση της ποικιλίας των σπόρων που προορίζονται για το διεθνές  εμπόριο, ήτοι των σπόρων που απαριθμούνται κατωτέρω, και οι σπορομερίδες συνοδεύονται από τα  πιστοποιητικά που απαιτούνται σύμφωνα με τα συστήματα αυτά του ΟΟΣΑ: -  σπόροι ζαχαρότευλων και σπόροι κτηνοτροφικών τεύλων, στην περίπτωση των σπόρων Beta vulgaris που  αναφέρονται στην οδηγία 66/400/ΕΟΚ, -  σπόροι κτηνοτροφικών και ελαιούχων φυτών, στην περίπτωση των σπόρων των ειδών που αναφέρονται  στις οδηγίες 66/401/ΕΟΚ και 69/208/ΕΟΚ, -  σπόροι δημητριακών, στην περίπτωση των σπόρων των ειδών που αναφέρονται στην οδηγία 66/402/ΕΟΚ,  εκτός από τους σπόρους Zea mays και Sorghum spp., -  σπόροι αραβοσίτου και sorghum, στην περίπτωση των σπόρων Zea mays και Sorghum spp., που  αναφέρονται στην οδηγία 66/402/ΕΟΚ. Εξάλλου, οι σπόροι πρέπει να πληρούν τις προϋποθέσεις των κοινοτικών κανόνων, εκτός από εκείνες που  αφορούν την ταυτότητα και την καθαρότητα της ποικιλίας. 2.  Οι καλλιεργητικοί έλεγχοι και η εξέταση των προϋποθέσεων που πρέπει να πληρούν οι σπόροι  διενεργούνται από τις αρχές της χώρας παραγωγής που αναφέρονται στη στήλη 2 του πίνακα που  περιέχεται στο μέρος Ι του παρόντος παραρτήματος, ή από κάθε νομικό πρόσωπο, διεπόμενο από το  δημόσιο ή ιδιωτικό δίκαιο της χώρας αυτής, το οποίο ενεργεί υπό την ευθύνη των εν λόγω αρχών, υπό  την προϋπόθεση ότι αυτό το νομικό πρόσωπο δεν αποκομίζει κανένα ίδιον όφελος από το αποτέλεσμα του  ελέγχου ή της εξέτασης. 3.  Οι προϋποθέσεις τις οποίες πρέπει να πληρούν οι σπόροι, σύμφωνα με το δεύτερο εδάφιο της  παραγράφου 1, περιλαμβάνονται στις ακόλουθες οδηγίες: -  οδηγία 66/400/ΕΟΚ, παράρτημα Ι μέρος Β, -  οδηγία 66/401/ΕΟΚ, παράρτημα ΙΙ, -  οδηγία 66/402/ΕΟΚ, παράρτημα ΙΙ, -  οδηγία 69/208/ΕΟΚ, παράρτημα ΙΙ. Για τους σκοπούς της εξέτασης που πραγματοποιείται προκειμένου να διαπιστωθεί η τήρηση των ανωτέρω  προϋποθέσεων, τα δείγματα λαμβάνονται επίσημα σύμφωνα με τους κανόνες του ISTA και το βάρος τους  είναι σύμφωνο με το βάρος που προβλέπεται από τις μεθόδους αυτές, αφού ληφθούν υπόψη τα οριζόμενα  στις ακόλουθες οδηγίες: -  οδηγία 66/400/ΕΟΚ, παράρτημα ΙΙ δεύτερη γραμμή, -  οδηγία 66/401/ΕΟΚ, παράρτημα ΙΙΙ στήλες 3 και 4, -  οδηγία 66/402/ΕΟΚ, παράρτημα ΙΙΙ στήλες 3 και 4, -  οδηγία 69/208/ΕΟΚ, παράρτημα ΙΙΙ στήλες 3 και 4. Η εξέταση διενεργείται επισήμως σύμφωνα με τους κανόνες του ISTA. 4.  Οι σπόροι πρέπει να πληρούν τις ακόλουθες πρόσθετες προϋποθέσεις όσον αφορά τη σήμανση των  συσκευασιών. 4.1.  Πρέπει να παρέχονται οι ακόλουθες ενδείξεις: -  στην περίπτωση πιστοποιημένων σπόρων: ο αριθμός αναφοράς των βασικών σπόρων και η ονομασία της  χώρας στην οποία οι σπόροι πιστοποιήθηκαν επισήμως, -  μνεία ότι οι σπόροι πληρούν τις προϋποθέσεις των κοινοτικών κανόνων εκτός από αυτές που αφορούν  την ταυτότητα και την καθαρότητα της ποικιλίας, η οποία διατυπώνεται ως εξής: «Ο σπόρος  ανταποκρίνεται στους κανόνες και τις προδιαγραφές ΕΚ», -  μνεία ότι πραγματοποιήθηκαν δειγματοληπτικός έλεγχος και δοκιμές των σπόρων σύμφωνα με τις  χρησιμοποιούμενες διεθνείς μεθόδους, η οποία διατυπώνεται ως εξής: «Δειγματοληψία και ανάλυση  σύμφωνα με τους κανόνες του ISTA για το πορτοκαλί ή πράσινο δελτίο από .  .  .» (όνομα ή αρχικά του  κέντρου ελέγχου σπόρων ISTA), -  η ημερομηνία της επίσημης σφράγισης, -  αν οι σπορομερίδες έχουν αποτελέσει αντικείμενο αλλαγής ετικέτας και συστήματος σφράγισης, κατά  την έννοια των συστημάτων του ΟΟΣΑ: μνεία, επίσης, ότι η εργασία αυτή έλαβε χώρα, μνεία της πιο  πρόσφατης ημερομηνίας της αλλαγής του συστήματος σφράγισης και μνεία των αρμόδιων αρχών, -  η ονομασία της χώρας παραγωγής, -  το δηλωθέν καθαρό ή μεικτό βάρος ή ο δηλωθείς αριθμός καθαρών σπόρων ή, στην περίπτωση σπόρων  τεύτλων, ο αριθμός συγκαρπίων, -  όταν δηλώνεται το βάρος και τα χρησιμοποιηθέντα κοκκώδη φυτοφάρμακα, υλικά κουφετοποιήσεως ή  άλλα στερεά προσθετικά: μνεία του είδους των προσθετικών, καθώς και της κατά προσέγγιση αναλογίας  μεταξύ του βάρους των καθαρών σπόρων και του συνολικού βάρους. Οι ενδείξεις αυτές μπορούν να αναφέρονται είτε επάνω στην ετικέτα του ΟΟΣΑ είτε επάνω σε πρόσθετη  επίσημη ετικέτα, η οποία αναφέρει το όνομα της υπηρεσίας και της χώρας. Οι τυχόν ετικέτες του  προμηθευτή συντάσσονται έτσι ώστε να μην υπάρχει δυνατότητα σύγχυσης με την επίσημη πρόσθετη  ετικέτα. 4.2.  Επίσημη σημείωση, η οποία τοποθετείται μέσα στη συσκευασία, προσδιορίζει, τουλάχιστον, τον  αριθμό αναφοράς της παρτίδας, το είδος και την ποικιλία 7 στην περίπτωση σπόρων τεύτλων,  αναφέρεται, επιπλέον, κατά περίπτωση, αν πρόκειται για σπόρους μονόσπερμους ή για σπόρους  ακριβείας. Η σημείωση αυτή δεν είναι απαραίτητη εάν οι ελάχιστες πληροφορίες είναι γραμμένες με ανεξίτηλα  γράμματα επί της συσκευασίας, ή εάν χρησιμοποιείται αυτοκόλλητη ετικέτα ή ετικέτα από υλικό που δεν  σχίζεται. 4.3.  Κάθε τυχόν χημική επεξεργασία των σπόρων και η δραστική ουσία δηλώνονται είτε επάνω στην  επίσημη ετικέτα είτε επάνω σε ειδική ετικέτα, καθώς και επί της συσκευασίας ή στο εσωτερικό αυτής. 4.4.  Όλες οι απαραίτητες ενδείξεις για τις επίσημες ετικέτες, τις επίσημες σημειώσεις και τις  συσκευασίες διατυπώνονται σε μία τουλάχιστον από τις επίσημες γλώσσες της Κοινότητας. 5.  Οι σπορομερίδες συνοδεύονται από πορτοκαλί ή πράσινο δελτίο του ISTA, με πληροφορίες σχετικά με  τις προϋποθέσεις που αναφέρονται στην παράγραφο 3. 6.  Στην περίπτωση βασικών σπόρων ποικιλιών, η συντηρητική επιλογή των οποίων πραγματοποιείται  αποκλειστικά στην Κοινότητα, οι σπόροι των προγενέστερων γενεών παράγονται στην Κοινότητα. Στην περίπτωση βασικών σπόρων άλλων ποικιλιών, οι σπόροι των προγενέστερων γενεών παράγονται υπό  την ευθύνη των προσώπων που είναι επιφορτισμένα με τη συντηρητική επιλογή, όπως αναφέρεται στον  κοινό κατάλογο των ποικιλιών των καλλιεργουμένων φυτικών ειδών ή, εάν η ποικιλία δεν έχει ακόμη  εγγραφεί εκεί, στον εθνικό κατάλογο του κράτους μέλους αποδοχής, στην Κοινότητα ή σε τρίτη χώρα, η  οποία, δυνάμει της απόφασης 92/420/ΕΟΚ  (1), απολαύει της ισοδυναμίας των ελέγχων των συντηρητικών  επιλογών που διεξάγονται σε τρίτες χώρες. Στην περίπτωση βασικών σπόρων ποικιλιών υβριδίων, οι σπόροι της προγενέστερης γενεάς μπορούν επίσης  να έχουν παραχθεί, υπό την ευθύνη των προαναφερόμενων προσώπων, σε τρίτη χώρα όπου διατηρούνται οι  μητρικές ποικιλίες που συνιστούν την ποικιλία. 7.  Στην περίπτωση πιστοποιημένων σπόρων πρώτης γενεάς, οι βασικοί σπόροι από τους οποίους  προέρχονται πρέπει να έχουν παραχθεί, να έχουν επισήμως ελεγχθεί και πιστοποιηθεί: - είτε στην Κοινότητα, -  είτε σε τρίτη χώρα, η οποία απολαύει της ισοδυναμίας, βάσει της παρούσας απόφασης, για την  παραγωγή βασικών σπόρων των σχετικών ειδών, εφόσον προέρχονται από σπόρους που έχουν παραχθεί  σύμφωνα με την παράγραφο 6. 8.  Όσον αφορά τις Ηνωμένες Πολιτείες της Αμερικής, κατά παρέκκλιση από το σημείο 4.1 τρίτη  περίπτωση και την παράγραφο 5, οι δειγματοληπτικοί έλεγχοι, οι δοκιμές και η έκδοση του δελτίου  ανάλυσης των σπόρων μπορούν να διενεργούνται από τα επίσημα κρατικά εργαστήρια δοκιμών σπόρων,  σύμφωνα με τους κανόνες της Ένωσης Επισήμων Αναλυτών Σπόρων (AOSA) που εφαρμόζονται για την  επιθεώρηση των παρτίδων. Στην περίπτωση αυτή: -  γίνεται η ακόλουθη μνεία βάσει του σημείου 4.1: «Πραγματοποιήθηκε δειγματοληψία και ανάλυση  σύμφωνα με τους κανόνες AOSA .  .  .» (όνομα ή αρχικά του επίσημου κρατικού εργαστηρίου δοκιμών  σπόρων), και -  δελτίο που απαιτείται βάσει της παραγράφου 5 είναι το πιστοποιητικό επιθεώρησης παρτίδων που  εκδίδεται από το επίσημο εργαστήριο δοκιμών σπόρων που λειτουργεί υπό την αιγίδα της κρατικής  υπηρεσίας δοκιμών σπόρων. Οι ειδικές περιπτώσεις στις οποίες η παρέκκλιση αυτή δεν εφαρμόζεται, μπορούν να ορίζονται με τη  διαδικασία που προβλέπεται στο άρθρο 21 των οδηγιών 66/400/ΕΟΚ, 66/401/ΕΟΚ και 66/402/ΕΟΚ και στο  άρθρο 20 της οδηγίας 69/208/ΕΟΚ. 9.  Όσον αφορά τη Νότια Αφρική, δεν εφαρμόζεται η προϋπόθεση που ορίζεται στην τέταρτη περίπτωση  της παραγράφου 1. Στην περίπτωση αυτή, οι σπόροι πιστοποιούνται επίσημα και οι συσκευασίες τους  σφραγίζονται σύμφωνα με τους εθνικούς κανόνες. Η επίσημη ετικέτα περιλαμβάνει τουλάχιστον τις ακόλουθες ενδείξεις, με την επιφύλαξη των ενδείξεων  που προβλέπονται στο σημείο 4.1: -  το όνομα της υπηρεσίας πιστοποίησης και της χώρας, - τον αριθμό αναφοράς της παρτίδας, -  εάν οι σπορομερίδες έχουν αποτελέσει αντικείμενο αλλαγής ετικέτας και του συστήματος σφράγισης:  μνεία επίσης ότι η εργασία αυτή έλαβε χώρα, μνεία της πιο πρόσφατης ημερομηνίας της αλλαγής του  συστήματος σφράγισης και μνεία των αρμόδιων αρχών, - το είδος, - την ποικιλία, - στην περίπτωση υβριδίων: -  για τους σπόρους της κατηγορίας «βασικοί σπόροι»: καθαρή σειρά ή υβρίδιο, -  για τους σπόρους της κατηγορίας «πιστοποιημένοι σπόροι»: τύπου υβριδίου και, εάν οι βασικοί  σπόροι δεν έχουν πιστοποιηθεί στην Κοινότητα, μνεία ότι οι βασικοί σπόροι έχουν υποβληθεί σε  επίσημη εξέταση, - την ονομασία της χώρας παραγωγής. Το χρώμα της ετικέτας πρέπει να είναι: - λευκό για τους βασικούς σπόρους, - μπλε για τους πιστοποιημένους σπόρους. (1)  ΕΕ αριθ. L 231 της 13. 8. 1992, σ. 22.